GiliGold/VAD_KnessetCorpus huggingface dataset:
אהוד שושן: אנחנו מתחייבים להמשיך לדווח לכם בצורה נאמנה כמו שעשינו עד עכשיו.
יעקב ליצמן: יש דברים שיקחו עוד מספר ימים, יש דברים שאנחנו נאמר לא מסכימים, גם את זה אפשר לקבל.
אהוד שושן: חבר הכנסת ליצמן, אנחנו נמשיך לדווח בדיוק כפי שדיווחנו בשנה האחרונה.
יעקב ליצמן: בתפילה כתוב: "יראו עיניינו וישמח ליבנו", אני אראה, אני אשמח.
יעל טויסטר ישראלי: אנחנו נמצאים בשלב של אחרי R.F.I.
יעל טויסטר ישראלי: ולכן מה שהיה בשנה האחרונה הוא פחות רלבנטי מבחינת העבודה של הוועדה שעשתה עבודה קצת שונה.
יעל טויסטר ישראלי: מהרגע שהודיעו המשתתפים שהם מוכנים לאחד כוחות, כמו שאמר ראש העיר, השלב של המכרז הוא מיותר.
אהוד שושן: אנחנו לא ניכנס לפאן משפטי כי הם לא כתבו את זה.
אהוד שושן: הם כתבו שהם מוכנים להשתתף בציוד.
יעל טויסטר ישראלי: כמו שראש העיר יכול היה לבקש מהוועדה לא לדון במכרז, גם אני אומרת שמבחינה משפטית הוועדה הוא תיק שהיא לא חייבת לדון, אם היא רק תרצה ללכת בדרך של למסור את העבודה למי שהגיש הבקשות ב-R.F.I., אז אפשר לתת את העבודה ללכת למכרז.
יעקב ליצמן: גברתי, הטיעון שלך קצת מוקדם.
יעקב ליצמן: בוא נראה ביום רביעי.
יעקב ליצמן: יכול להיות שיהיו תשובות אחרות טובות.
צבי צילקר: הערה אחרונה לאנשי האוצר, אני מאמין לכם שאתם עובדים ושאתם ונאמנים לקו שהתוו לכם.
צבי צילקר: אני מקווה שזה יהיה קו חיובי, אני מאמין בתום ליבכם.
צבי צילקר: היו לי שיחות עם גיל, התרשמתי לחיוב.
צבי צילקר: אני רוצה להסביר רק לגבי היישור.
צבי צילקר: את המקום צריך ליישר, אם יזכו בזה הם יצטרכו להתחיל בתהליך של מדידות ויישור.
צבי צילקר: מי שלא יזכה, בסדר, יצא מכרז בעוד חצי שנה הקבלן צריך מדידות ויישור.
צבי צילקר: יש לנו את בניין מד"א החדיש ביותר במדינת ישראל היום פועל ונושם, בעוד אנחנו מדברים "רפואה וישועה" ידעה לסיים כבר תשע קומות שיחנכו במבנה מאוד מסובך, דווקא בגלל המגבלות הקשות ביותר גם של משרד הבריאות.
צבי צילקר: אז בניין של תשע קומות, ארבע קומות מתחת לאדמה יהיה גמור בעוד שלושה ארבעה חודשים, וכבר הוצאנו היתר לבניין הרפואי השלישי לבריאות הנפש בהסכמה איתכם.
צבי צילקר: הדברים האלה נעשים לא כלאחר יד, לא בזלזול, לא בניגוד החוק.
צבי צילקר: כשאני אומר יישור, אני יודע מה אני אומר תאמין לו.
צבי צילקר: יישרנו כמה מגרשים באשדוד, לא כאלה שאסור ליישר אותם.
צבי צילקר: לכן כשאני אומר אפשר להתחיל בהליך במקביל לא משנה, אם תחליטו ומה שתחליטו, מי שיבוא יצטרך לשלם עבורו.
צבי צילקר: המינהל מוכן וסיבותיו עימו, המינהל מוכן מסיבות כלכליות להתחיל בעבודות היישור.
יעקב ליצמן: אבל זה שווה הרבה כסף.
צבי צילקר: המינהל מוכן להתחיל היום.
סופה לנדבר: כבוד המנכ"ל אולי יש לך משהו להוסיף לנו.
סופה לנדבר: רבותי, תודה שבאתם.
יצחק גל: אודי, אני חבר מועצה, חבר מטה המאבק, אני חבר מועצה באופוזיציה ואני גאה בזה.
יצחק גל: אני במטה העירוני ואני הקיצוני, גם אני מהוותיקים באשדוד, ואני דוחף למאבק, תראה לאן הגענו זה לא פשוט עם כל האחריות.
יצחק גל: הגענו למצב כזה שכולם כולל ראש העיר אומר שאתם מובילים אותנו בסחבת שכולנו בסוף מסכימים כולל כולנו שאם נצטרך נעשה מאבק, מאבק כואב מאוד.
יצחק גל: זה מה שאני רוצה להזכיר לך, שאתם דחפתם בסחבת, כי אני היום חוזר לאשדוד מה אני אומר לתושבים יש בית חולים, כל פעם הולכים לכנסת, חוזרים.
יצחק גל: התושבים אומרים זהו, יהיה בית חולים ומה אנחנו אומרים להם כל פעם.
יצחק גל: אני הקיצוני וגם המתונים ביותר כמו ראש העיר אומרים תובילו אותנו ולא יהיה בית חולים ותמשיכו לסחוב, נלך למאבק קשה.
יצחק גל: תודה.
סופה לנדבר: רבותיי, ביום רביעי נקיים את הישיבה בבוקר.
סופה לנדבר: אנשי המינהל חשוב לשמוע.
סופה לנדבר: מתי אתם מתחילים להכין את הקרקע?
שלמה חן: אנחנו צריכים להוציא היתרים, זה יקח עוד חצי שנה.
צבי צילקר: היום בשעה ארבע יש לכם דיון.
צבי צילקר: ב-18 לחודש יש שאלה ותשובה, זה היה עם רונן ועם שר השיכון.
צבי צילקר: לדעתי, אתם יכולים להחכיר לנו את הקרקע, מה שעשינו בכל המקומות אנחנו יודעים לעשות פה עם המינהל.
שלמה חן: זה לא עמדת האוצר.
סופה לנדבר: תעלו את הנושא, בגלל שאנחנו שולחים את המכתב לשר וגם למינהלת.
סופה לנדבר: הישיבה תתקיים עם הוועדה ועם חברי הכנסת, עם ראש העיר.
סופה לנדבר: בוקר טוב לכולם, אני מתכבדת לפתוח את הוועדה.
סופה לנדבר: הישיבה היום נערכת לפי בקשתה של חברת הכנסת ליה שמטוב.
ליה שמטוב: כחברת כנסת, כתושבת העיר נצרת עלית ובסגרת תפקידי בתור סגנית ראש העיר, הנני מכירה את העמותה.
ליה שמטוב: אני חושבת שבמשך כל השנים מיום ההקמה אנחנו מבקרים שם, וכמה שיכולים אנו עוזרים, בנוסף רואים איך העניינים מתנהלים שם באופן כללי.
ליה שמטוב: מצד אחד אנחנו רואים בית משותף, איפה שמתגוררים אנשים מבוגרים אשר מקבלים את כל הסיוע הדרוש.
ליה שמטוב: זאת אומרת מהתחלה, מההגעה לארץ ועד לקבלת דיור ציבורי.
ליה שמטוב: אלו הם הפעילויות שעושים בעמותה, וגם את כל העזרה והסיוע שבנאדם קשיש לא יכול לקבל כשהוא מתגורר בדירה שכורה או בדירת עמידר או במקום אחר.
ליה שמטוב: בכל זאת אנשים מבוגרים צריכים לפעמים סיוע יותר מורחב שכולל סיוע של מטפלת או איזו שהיא עזרה סוציאלית אחרת.
ליה שמטוב: מדובר בקשישים שהמצב הבריאותי שלהם לא מאפשר להכניס אותם לבית אבות.
ליה שמטוב: אז כמה שידוע לי מי שהיה זקוק לסיוע הזה היה מקבל סיוע מבלי שום בעיה.
ליה שמטוב: זאת אומרת היה צורך בביקור של ביטוח לאומי ובביקור של משרד הרווחה.
ליה שמטוב: בזמן האחרון העצותה קיבלה סירוב בנוגע למי שהיה צריך סיוע של מטפלות, הם טענו שזהו מקום סיעודי ובמקום סיעודי לא נותנים את הסיוע.
ליה שמטוב: אני פניתי גם למשרד הרווחה וגם למוסד לביטוח לאומי, הסבירו לי את אותם הדברים, וזה לא בדיוק.
ליה שמטוב: אולי פה בועדה אנחנו בדיוק נבין מה זה בדיוק.
ליה שמטוב: מדובר במקום סיעודי, זהו בית משותף או איזה שהוא סוג אחר של עמותה.
ליה שמטוב: בעקבות זה ביקשתי מחברת הכנסת סופה לנדבר שתזמין את כל הגורמים כדי בכל זאת נבדוק איך אפשר לעזור לקשישים שנמצאים בעמותה.
סופה לנדבר: העמותה הקימה את המקום הזה בהתחלת העלייה, בתחילת שנות התשעים, כאשר כולנו מכירים שהצורך בדיור היה יותר גבוה מאשר היום.
סופה לנדבר: היום באיזו שהיא צורה יש לזה פתרון, אך לאנשים בודדים ואנשים קשישים אין הוסטלים או דיור מוגן לעתים קרובות, ואין אפשרות למצוא פתרון דיור במקום, ואם לא במקום אז כמו העמותה הזאת.
סופה לנדבר: ואז בעצם זה לא נקרא בית סיעודי או מקום סיעודי.
סופה לנדבר: זה נכון שאנשים התבגרו והזדקנו, והיום צריכים את המטפלת או צריכים טיפול סיעודי או צריכים עזרה כלשהי, אבל לדעתי העזרה הזאת צריכים להינתן להם בגלל שהאנשים האלה לא חיים בבית אבות או במקום סיעודי.
סופה לנדבר: בעקבות זה אני רוצה להבין ממשרד הרווחה מהי בעצם הפרוצדורה ולמה מונעים מאנשים שחיים תחת קורת גג משותפת את הסיוע שדרוש.
סופה לנדבר: אירה, תסבירי לי מה קרה בתהליך האחרון, בזמן האחרון.
אירנה בירמן: בשנת 1998 כמה אנשים מבוגרים וקשישים הקימו עמותה למען חיים מכובדים בארץ ישראל, וכדי להשתלב ולהתקרב לחברה הישראלית הם הקימו עמותה.
אירנה בירמן: אנחנו כחברי ועד, חברי עמותה, התחלנו לעזור להם.
אירנה בירמן: היו אז כמה אנשים, ואנחנו הגענו עכשיו עד כמות עשרים ושבעה איש שמתגוררים איתנו.
אירנה בירמן: הפרוייקט הוא לטווח ארוך והוא נקרא דיור משותף.
אירנה בירמן: כל אחד מהקשישים מתגורר בחדר נפרד.
אירנה בירמן: יש להם חוזים מול בעל המקום.
אירנה בירמן: אנחנו כעמותה כוח עזר, וזו המטרה שלנו.
אירנה בירמן: אנחנו נותנים דיור ועוזרים בכל עזרה כלשהי.
אירנה בירמן: אבל יש דברים שאנחנו לא יכולים לקחת על כתפינו מפני שאנחנו לא מוסד סיעודי, אנחנו לא דיור מוגן, אנחנו פרוייקט חדש בארץ ישראל.
אירנה בירמן: משנת 2001 אנחנו הגענו לועדת פניות ציבור וניסינו לבקש הגדרה, יש לנו היום שבעה בתים בעיר נצרת עלית משנת 1998.
אירנה בירמן: אנשים נמצאים בשכירות כרגיל.
אירנה בירמן: בכל בית יש לא יותר מארבעה, מקסימום חמישה אנשים, כל אחד בחדר נפרד.
אירנה בירמן: ישנם שבעה בעלי בית, ואנחנו ככוח עזר קולטים אנשים, עוזרים להם לגשת למשרדי ממשלה, עוזרים להם מבחינת התרגום, מתנדבים שלנו מלווים אנשים, אנשים עצמאיים בעצמם,את זה אני רוצה להדגיש.
אירנה בירמן: בוודאי, כפי שסופה אמרה, אנשים שמגיעים אלינו הם מזדקנים והם צריכים איזו שהיא עזרה.
אירנה בירמן: ישנם כמה אנשים שפונים בעצמם לרווחה או לרופאים שלהם ומבקשים עזרה, איזה שהוא סיוע קטן כדי לעזור להם שעה, שעה וחצי ביום.
אירנה בירמן: הם קיבלו את זה ואף פעם לא היתה בעיה מבחינת מביטוח לאומי.
אירנה בירמן: מה שאנחנו כן עשינו זה סיפקנו עזרה אך ורק כדי למלא בעברית כמו שצריך, כי אף אחד לצערנו הרב, למרות שיש לנו קורסים כאלה בבתים שאנחנו מארגנים את זאת באמצעות מתנדבים, הם לא יודעים עברית.
אירנה בירמן: היו לנו כמה ביקורים של אנשי משרד הבריאות, כדי להוכיח להם שאנחנו לא מקום סיעודי.
סופה לנדבר: למה ממשרד הבריאות?
אירנה בירמן: אין לי שום מושג מדוע אנשים ממשרד הבריאות.
אירנה בירמן: לפני כמה שנים היה ד"ר גינדי קוגן, בשנה שעברה היתה גברת חדשה, וגם הם לא מצאו אצלנו אנשים סיעודיים.
אירנה בירמן: בוודאי, אנחנו לא יכולים לטפל באנשים בסיוע כזה.
אירנה בירמן: ואם בנאדם רוצה לעבור לבית אבות אז אנחנו בשמחה רבה נעזור לו כשהוא פונה אלינו.
אירנה בירמן: לפני שנה וחצי גב' סוניה קמינקר פנתה אלינו.
אירנה בירמן: היא גרה אצלנו משנת 2002 כשהגיעה ארצה.
אירנה בירמן: באותה השנה היא היתה מאושפזת בבית חולים והיא פנתה לרופא שלה לקבלת עזרה נוספת.